**Zápisnica**

zo zasadnutia výboru Urbáru – pozemkové spoločenstvo Žaškov, konaného dňa 25.04.2019 o 19.00 hod. v budove Domu služieb v Žaškove č.d. 181

**Prítomní:**

**Výbor**: Svitko Vladimír, Turčina Izidor, Svitko Milan, Hanko Ivan,

Svorenčík Ondrej,

**Dozorná rada**: Škuta Ladislav, Ing. Nemček Jaroslav, Úradníček Martin

**Odborný lesný hospodár** **(OLH)**: Chyla Pavol

**Program zasadnutia:**

1. Otvorenie
2. Voľba návrhovej komisie, overovateľov zápisnice a spôsob hlasovania
3. Správa predsedu
4. Organizácia valnej hromady
5. Diskusia a rôzne
6. Záver.
7. **Otvorenie**

Predseda Urbáru p. Svitko Vladimír otvoril zasadnutie, privítal všetkých prítomných a oboznámil ich s programom zasadnutia.

1. **Voľba návrhovej komisie, overovateľov zápisnice a spôsob hlasovania**

Do návrhovej komisie boli zvolení p. Izidor Turčina a p. Svitko Milan. Overovatelia zápisnice p. Izidor Turčina a p. Svitko Milan. Spôsob hlasovania aklamačný.

1. **Správa predsedu**

Predseda p. Svitko Vladimír informoval o činnosti žien na urbári – oprava a ošetrovanie stromkov časť Zadky a Kačka, uhadzovanie konárov na Valentkove po ťažbe, vypiľovanie a čistenie liesok a nežiadúcich krovín, kde sa aj zalesňovalo, lapače boli osadené.

Informoval, že Poľovnícke združenie Žaškov bude aj naďalej vykonávať prerezávku porastu 669/A.

Ďalej informoval ohľadom oplotku okolo rezervára pri družstve, že sa informoval u p.Farkovej - Poľnohospodárske družstvo má nakúpený materiál, len nemajú pracovnú silu, čo by to spravila – treba ešte rokovať s predsedom Poľnohospodárskeho družstva Žaškov a členmi rezervára, aby sa zorganizovala brigáda a oplotil sa. Túto časť okolo rezervára treba vyňať na pozemkovom úrade, aby to nebolo evidované ako les – p. Chyla s p. Hankom dohodnúť stretnutie na pozemkovom úrade a doriešiť, aké potrebné dokumenty treba.

Informoval, že v časti Lazy pod Haťami, kde majú poľovníci posed je najmenej 30 m3 spadnutého smrekového dreva.

Na kultúrno-spoločenské podujatie Heligónkári Žaškovskí bol poskytnutý dar v peňažnej hodnote 50€.

1. **Organizácia valnej hromady**

Predseda urbáru p. Svitko Vladimír predniesol, že valná hromada bude 9.6.2019 , oboznámil s programom valnej hromady, doplnili nové body do programu – jednotné ceny pre podielnikov, oznámenie o nájomných zmluvách medzi vlastníkmi lesov a urbárom.

p. Hanko Ivan s p. Horvátovou zabezpečí pozvánky pre podielniko urbáru.

1. **Diskusia a rôzne**

**p. Izidor Turčina** doplnil, kde boli umiestené lapače – pri rezervári, na Haťách, pri sklade, na Valentkove, na Lazoch, v Puchovej, v časti Zadky, Kamenci, v Diere, Hrdoši 2x, pri poľovníckej chate, na Polianke.

**p. Chyla** – informoval, že sa bude ešte vysádzať jaseň do močiarov a smrek od farského nahor, že bolo by dobré všetky stromky vysadiť teraz ako na jeseň, nakoľko na jeseň to vyžerú myši.

**p. Škuta** – požaduje za dozornú radu, aby sa viedla presná evidencia výdaju dreva – každá faktúra aby mala priložené dodacie listy, všetky doklady, aby boli postupne očíslované

**p. Nemček** – každá ťažba dreva, čo sa bude vykonávať, aby bola vykonaná na základe Zmluvy o ťažbe s príslušnými podmienkami

**p. Horvátová** – predniesla stav účtu a predbežné hospodárenie.

1. **Záver**

Program rokovania bol vyčerpaný, predseda p. Svitko Vladimír poďakoval všetkým prítomným za účasť na zasadnutí a ukončil zasadnutie. Predbežný termín nasledujúceho zasadnutia 6.5.2019.

**O**verovali: Izidor Turčina

 Svitko Milan

Predseda: Svitko Vladimír

Zapisoval: Horvátová Veronika